Kristen 'verlig' ná Robert se onderhoud | Nuus24
Los Angeles – Kristen Stewart is glo verlig ná Robert Pattinson se onderhoud op The Daily Show met Jon Stewart.Terwyl sy nou al gewoond is daaraan dat hul verhouding verby is, is Stewart dankbaar dat Pattinson nie hul vuil wasgoed in die openbaar gewas het nie.Die 22-jarige Stewart hoop ook dat hulle twee uiteindelik aan ‘n vriendskap kan werk.“Net soos Robert se getroue aanhangers het Kristen ook sy onderhoud met Jon Stewart gekyk,” het ‘n vriend van die twee gesê.“Ná sy gesien het hoe Robert die vrae oor haar afweer het Kristen regtig spyt gevoel.”Stewart het glo gehoop om ‘n tweede kans met Pattinson te kry, maar ná sy die onerhoud gesien het weet sy nou dit is verby.“Terwyl sy baie bly was dat Robert haar nie beledig het nie, was sy tog hard getref deur die werklikheid dat hul verhouding verby is,” het die vriend bygevoeg.“Kristen het gebid dat sy en Robert dit nog ‘n kans kan gee, maar sy weet nou dit gaan nie gebeur nie.”Pattinson het tydens die onderhoud met Jon Stewart geweier om oor Kristen te praat, ten spyte van Jon se beste pogings om hom uit te lok.Pattinson het eerder daarop gefokus om sy nuwe fliek Cosmopolis te bemark. – Volg Nuus24 op Twitter